Վերջին Մոհիկյանը

Վերջին Մոհիկյանը (ռուս.` Последний из Магикян), ռուսական հեռուստասերիալ (սիթքոմ)՝ արտադրված Yellow, Black and White և «Небо» ընկերությունների կողմից։

Սերիալի կարգախոսը՝ Կատակերգություն ակցենտով (1 եթերաշրջան), Բարձր լարում (2 եթերաշրջան), Ամեն բան լավ է, նույնիսկ եթե թվում է, որ վատ է (4 եթերաշրջան)։ Ֆիլմի պրեմիերան տեղի է ունեցել ՍՏՍ հեռուստաալիքով, 2013 թվականի նոյեմբերի 16-ին։ Եզրափակիչ սերիան եթեր է հեռարձակվել 2015 թվականի հոկտեմբերի 7-ին։

Սյուժե 
Սերիալը պատմում է ռուս-հայկական ընտանիքի փոխհարաբերությունների մասին։ Գլխավոր հերոսը՝ 49-ամյա Կարեն Մոհիկյանը, ամուսնացած է ռուս կնոջ հետ։ Նա ունի երեք աղջիկ և ընդ որում ոչ մի տղա, ով կշարունակեր տոհմը, ինչն էլ բացահայտում է սերիալի անվանումը՝ «Վերջին Մոհիկյանը»։

2-րդ եթերաշջանում իրադարձությունները պատմում են՝ Եգորի ռուսական և Մարինեի հայկական ընտանիքների փոխհարաբերությունների մասին։

3-րդ եթերաշրջանում կրկին պատմվում է նույն ընտանիքի, ինչպես նաև Մարինեի և Եգորի երիտասարդ ընտանիքի մասին։

4-րդ եթերաշրջանը պատմում է Կարենի և նրա զոքանչի հարաբերությունների և Եգորի ու Մարինեի վեճերի մասին։

5-րդ եթերաշրջանում Կարենը կվտարվի տանից, իսկ Մարինեն կփորձի հղիանալ։

Դերերում 
 Հրանտ Թոխատյան - Կարեն Գեորգիևիչ Մոհիկյան, տնօրինում է ավտոտեխսպասարկաման կենտրոնը, (1-5 եթերաշրջաններում)
 Աննա Արդովա - Նատալյա Վասիլևնա Մոհիկյան, Կարենի կինը, աշխատում է ատամանբույժ քաղաքային պոլիկլինիկայում, (1-5 եթերաշրջաններում)
 Էլեն Կասյանիկ - Մարինե Կարենովնա Շչերբակովա (մինչև ամուսնանալը՝ Մոհիկյան), Նատալյայի և Կարենի ավագ դուստրը, 28-րդ սերիայից Եգորի կինը, տնտեսագիտության ֆակուլտետի շրջանավարտ, շինարարական ընկերության աշխատակցուհի, (1-5 եթերաշրջաններում)
 Ալինա Գրինբերգ - Վիկտորյա Կարենովնա Մոհիկյան, Նատալյայի և Կարենի միջնեկ դուստրը, (1-5 եթերաշրջաններում)
 Լուիզա Գաբրիելա Բրովինա - Անուշ Կարենովնա Մոհիկյան, Կարենի և Նատալյայի կրտսեր դուստրը, (1-5 եթերաշրջաններում)
 Դավիթ Կարենովիչ Մոհիկյան, Կարենի և Նատալյայի որդին, ամենափոքր երեխան, (4-5 եթերաշրջաններում) Անդրեյ Բուրկովսկի - Եգոր Նիկոլաևիչ Շչերբակով, 28-րդ սերիայից Մարինեի ամուսինը։ Տնօրինում է ֆիրման, որը զբաղվում է միջնորդ դատարանի առևտրով։ Աշխատել է ավտոփականգործ Կարեն Մոհիկյանի մոտ, (1-5 եթերաշրջաններում) Ալեքսանդր Ֆեկլիստով - Նիկոլայ Արսենևիչ Շչերբակով, Եգորի հայրը, ճարտարապետ, (2-5 եթերաշրջաններում) Նատալյա Վդովինա - Անաստասիա Պավլովնա Շչերբակովա, Եգորի մայրը, հեռուսատշոուի հաղորդավարուհի, (2-5 եթերաշրջաններում) Իրինա Ալֆյորովա - Լյուդմիլա Սերգեևնա, Նատալյայի մայրը, Կարենի զոքանչը, (4 եթերաշրջան)
 Տեմիկո Չիչինաձե - Դավիթ Ռևազովիչ Սահելաշվիլի, 80-րդ սերիայից Ելենայի ամուսինը, վրացի, Կարեն Մոհիկյանի լավագույն ընկերը, ռեստորանի սեփականատեր, (1-5 եթերաշրջաններում)
 Նատալյա Կուրդյուբովա - Ելենա Նիկոլաևնա Վորոնցովա, Նատալյայի ընկերուհին, գինեկոլոգ, Դավիթի կինը (80-րդ սերիայից), (1-5 եթերաշրջաններում)
 Քսենյա Նեպոտրեբնայա - Աննա Վիկտորովնա Մակարովա, «АрмГрузРусСтрой» ընկերության քարտուղարուհի, (4-5 եթերաշրջաններում)
 Գրետա Գալստյան - Մարինե Աշոտովնա Մոհիկյան, Կարեն Մոհիկյանի մայրը, (1-3 եթերաշրջաններում)
 Նազար Զադնեպրովսկի - Նազար, ավտոփականագործ, Կարեն Մոհիկյանի աշխատողներից մեկը, (1-5 եթերաշրջաններում)
 Բայմուրատ Ալլաբերդիև - Բայմուրատ Կուժուգետովիչ Ջուրաև, ավտոփականագործ, Կարեն Մոհիկյանի աշխատողներից մեկը, (1-5 եթերաշրջաններում)

Հրավիրված հայտնի դեմքեր 
 Իգոր Վերնիկ (3)
 Սոսո Պավլիաշվիլի (18)
 Ալեքսանդր Մարշալ (51)

Երաժշտություն 
 Սոսո Պավլիաշվիլի - տիտրավորման երաժշտությունը
 Սոսո Պավլիաշվիլի - Я твои целую руки (կրկներգի համառոտ ձևը)
 La donna è mobile
 Կարմեն
 Սպարտակ

Արտաքին հղումներ 
 Ֆիլմի էջը СТС-ի պաշտոնական կայքում
 Ֆիլմի էջը «YBW Group» ընկերության պրոդյուսերական կայքում
 «Վերջին Մոհիկյանը» սերիալի անձնակազմը` Հայաստանում
 Հրանտ Թոխատյանը՝ «Վերջին Մոհիկյանը» ֆիլմի, սպասվող զարգացումների ու իր երեխաների հաջողությունների մասին 

Ռուսաստանի հեռուստահաղորդումներ